મલેશિયા દેશમાં કુલ ૧૩ (તેર) રાજ્ય અને ત્રણ સંઘીય પ્રદેશનો સમાવેશ થાય છે. મલેશિયાના પ્રમુખને યાંગ ડી-પેર્તુઆન અગાંગ રૂપે ઓળખવામાં આવે છે. જેનો અર્થ: "મલેશિયાનો રાજા" થાય છે. હાલમાં આ પદ વર્તમાન સુલ્તાન મિજાન જૈનુલ અબીદીન સંભાળી રહ્યા છે. મલેશિયામાં શાસનના પ્રમુખ પ્રધાનમંત્રી હોય છે. મલેશિયા આસિયાનનું સદસ્ય છે જેથી તેની અર્થવ્યવસ્થા સતત પ્રગતિ કરી રહી છે. અને તે દક્ષિણ પૂર્વ એશિયામાં એક અપેક્ષાકૃત સમૃદ્ધ દેશ છે. દેશના મુખ્ય શહેરોમાં કુઆલાલમ્પુર, જ્યોર્જ ટાઉન, ઈપોહ અને જોહોર બાહરુ વગેરેનો સમાવેશ થાય છે.